ບັນດາຜູ້ສະໝັກແຂ່ງຂັນ ເປັນປະທານາທິບໍດີ ຈາກພັກ ເດໂມແຄຣັດ ໂຕ້ວາທີກັນ ເປັນຄັ້ງສຸດທ້າຍ
ບັນດາຜູ້ສະໝັກ ຕ່າງ​ກໍ​ປະ​ທະຄາລົມກັນ ກ່ຽວກັບນະໂຍບາຍພາຍໃນ ຂອງ ສຫລ ອັນເປັນຄວາມພະຍາຍາມ ເພື່ອທີ່ຈະ ກຳນົດຄວາມແຕກຕ່າງກັນ ກ່ອນໜ້າການປ່ອນບັດເລືອກຕັ້ງຂັ້ນຕົ້ນ.
ບັນດາຜູ້ລົງສະໝັກແຂ່ງຂັນ ເປັນປະທານາທິບໍດີ ສັງກັດພັກ ເດໂມແຄຣັດ ໄດ້ພົບພໍ້ກັນອີກເປັນຄັ້ງທີ 4 ໃນການໂຕ້ວາທີ ເມື່ອຄ່ຳຄືນ ວັນອາທິດຜ່ານມາ ໂດຍມີການປະທະກັນ ກ່ຽວ ກັບນະໂຍບາຍພາຍໃນ ຂອງສະຫະລັດ ອັນເປັນຄວາມພະ ຍາຍາມ ເພື່ອທີ່ຈະກຳນົດ ຄວາມແຕກຕ່າງ ລະຫວ່າງບັນດາ ຜູ້ລົງສະໝັກ ກ່ອນໜ້າ ການປ່ອນບັດເລືອກຕັ້ງຂັ້ນຕົ້ນ ຜູ້ສື່ ຂ່າວຂອງວີໂອເອ Katherine Gypson ມີລາຍລະອຽດ ເພີ້ມຕື່ມ ຊຶ່ງໄຊຈະເລີນສຸກ ຈະນຳມາສະເໜີທ່ານ ອະດີດລັດຖະມົນຕີການຕ່າງປະເທດ ທ່ານນາງ Hillary Clinton ແລະ ສະມາຊິກ ສະພາສູງ Bernie Sanders ໄດ້ໂຕ້ວາທີກັນ ກ່ຽວກັບອັນທີ່ກາຍເປັນມື້ທີ່ສຳຄັນ ສຳລັບ ຜົນງານໃນນະໂຍບາຍການຕ່າງ ປະເທດ ຂອງປະທານາທິບໍດີ ບາຣັກ ໂອບາມາ ບັນດາ ຜູ້ສະໝັກ ຕ່າງກໍມີຄວາມຫວັງໄປໃນແງ່ບວກ ຢ່າງລະມັດລະວັງກ່ຽວກັບ ການແລກປ່ຽນ ພວກນັກໂທດ ແລະ ຄວາມສຳເລັດຂອງຂໍ້ຕົກລົງນິວເຄລຍກັບອີຣ່ານ ທ່ານນາງ Clinton ເວົ້າວ່າ ສ່ວນທ່ານ Sanders ກ່າວວ່າ ທ່ານ John Hudak ນັກຊ່ຽວຊານອະວຸໂສ ຈາກສະຖາບັນ Brookings ໄດ້ໂອ້ລົມກັບ ວີໂອເອ ຜ່ານທາງ Skype ກ່ຽວກັບຜົນກະທົບ ຕໍ່ການແຂ່ງຂັນເປັນປະທານາທິບໍດີ ທ່ານ Hudak ເວົ້າວ່າ ທ່ານນາງ Clinton ແລະ ທ່ານ Sanders ແມ່ນມີຄະແນນສຽງສູສີກັນ ໃນການຢັ່ງຫາງ ສຽງ ຢູ່ໃນລັດຕ່າງໆ ທີ່ມີການປ່ອນບັດເລືອກຕັ້ງໃນຂັ້ນຕົ້ນ ແຕ່ຄວາມແຕກຕ່າງລະຫວ່າງ ທັງສອງທ່ານ ກ່ຽວກັບເລື້ອງຕ່າງໆ ເຊັ່ນວ່າ ການຄວບຄຸມປືນ ພາຍໃນປະເທດນັ້ນ ແມ່ນ ອອກມາແບບຕ່າງກັນຫຼາຍ ທ່ານນາງ Clinton ເວົ້າວ່າ ທ່ານ Sanders ໄດ້ຕອບໂຕ້ຄືນ ຕໍ່ການໂຈມຕີ ເລື້ອງຂໍ້ສະເໜີດ້ານການຮັກສາສຸຂະພາບ ຂອງທ່ານເອງ ໃນການໂຄສະນາຫາສຽງຂອງທ່ານນາງ Clinton ເມື່ອສອງສາມມື້ ບໍ່ດົນ ມານີ້ ທ່ານ Sanders ເວົ້າວ່າ ແລະທ່ານໄດ້ໂຈມຕີ ການໂຄສະນາຫາສຽງທີ່ພົວພັນກັບ ອຸດສາຫະກຳດ້ານການເງິນຂອງ ທ່ານນາງ Clinton ທ່ານ Sanders ເວົ້າວ່າ ການໂຈມຕີນັ້ນ ແມ່ນຄ້າຍຄືກັນ ສຳລັບທ່ານ Sanders ຜູ້ທີ່ໄດ້ຕັ້ງທ່າທີຂອງການໂຄສະນາ ຫາສຽງ ເປັນເລື້ອງ ການຕໍ່ຕ້ານການຈັດຕັ້ງ ໃນຂະນະດຽວກັນ ທ່ານນາງ Clinton ກໍໄດ້ ເນັ້ນໜັກເຖິງປະສົບປະການຂອງຕົນ ແລະ ຄວາມສຳພັນ ກັບປະທານາທິບໍດີ ໂອບາມາ ທ່ານນາງ Clinton ເວົ້າວ່າ ສ່ວນອະດີດຜູ້ປົກຄອງລັດ Maryland ທ່ານ Martin O'Malley ຜູ້ລົງແຂ່ງຂັນ ທີ່ມີຄະ ແນນສຽງ ຢູ່ໃນອັນດັບທີ 3 ຫ່າງຈາກ ທ່ານນາງ Clinton ແລະ ທ່ານ Sanders ໄດ້ພະ ຍາຍາມບຸກບືນ ເພື່ອຍາດເອົາເວລາອັນເທົ່າທຽມ ໃນລະຫວ່າງການໂຕ້ວາທີ ທ່ານ O'Malley ເວົ້າວ່າ ສອງຕອນ ທີ່ໄດ້ຮັບຄວາມສົນໃຈຫຼາຍກວ່າໝູ່ ກໍຄືການທີ່ລັດຖະມົນຕີ Clinton ພິຈາລະ ນາຄວາມສຳພັນຂອງທ່ານນາງ ກັບທ່ານ Vladimir Putin ປະທານາທິບໍດີ ຣັດເຊຍ ຊຶ່ງທ່ານນາງ Clinton ເວົ້າວ່າ ແລະການທີ່ ສະມາຊິກສະພາສູງ Sanders ປະຕິເສດບໍ່ຍອມໂຈມຕີ ສາມີຂອງທ່ານນາງ Clinton ອະດີດປະທານາທິບໍດີ Bill Clinton ກ່ຽວກັບຄວາມບໍ່ລອບຄອບຂອງທ່ານ ທີ່ ຜ່ານມາ ນັ້ນ ທ່ານ Sanders ເວົ້າວ່າ ນີ້ແມ່ນການໂຕ້ວາທີເທື່ອສຸດທ້າຍຂອງພັກເດໂມແຄຣັດ ກ່ອນໜ້າກອງ ປະຊຸມຄັດເລືອກ ຜູ້ສະໝັກຂອງພັກ ຊຶ່ງຈະມີຂຶ້ນຢູ່ໃນລັດ Iowa ໃນວັນທີ 1 ກຸມພາ ຈະມາເຖິງນີ້